Vitanet er ein heildar læru- og skúlafyrisitingarskipan til fólkaskúlan eisini kallað LMS-skipan (learning management system), ið m. a. inniheldur upplýsingar um skúlan, læraran, flokkin og næmingin. Í Vitaneti kunnu allir viðkomandi áhugabólkar fylgja skúlagongdini hjá næminginum viðvíkjandi tímatalvu, skúlating/heimaarbeiði, uppmøting og talmetum (karakterir) vm. Vitanet er ment av P/F Elektron fyri Mentamálaráðið og verður rikin av Tórshavnar kommunu sbrt. avtalu við Mentamálaráðið og P/F Elektron. Málið er, at allir teir stóru fólkaskúlarnir í Tórshavnar kommunu-t. e. Eysturskúlin, Skúlin við Løgmannabreyt, Hoyvíkar skúli, Skúlin á Argjahamri, Sankta Frans Skúli, Kollafjarðar Skúli, umframt Skúlan á Fløtum, hava íverksett Vitanet klárt at taka í nýtslu til skúlaárið 2016/17 og hinir koma við hareftir. Málið hjá Tórshavnar kommunu og Mentamálaráðnum er, at allir fólkaskúlar í Føroyum eisini fáa í boði og høvið at íverkseta Vitanet.